דייוויד פוסטר וולאס

דייוויד פוסטר וולאס (באנגלית: David Foster Wallace; 21 בפברואר 1962 - 12 בספטמבר 2008) היה סופר אמריקאי שזכה בפרסים ספרותיים רבים. הרומן "מהתלה אינסופית" ("Infinite Jest") פרי עטו, בן 1,079 העמודים, נכלל ברשימת השבועון "טיים" כאחד ממאה הרומנים הגדולים שראו אור בין השנים 1923–2006.

==קורות חייו==
דייוויד פוסטר וולאס נולד באית'קה שבמדינת ניו יורק לאב דוקטור לפילוסופיה ולאם מורה לאנגלית. בנערותו היה שחקן טניס ודורג בין המקומות הגבוהים בליגת הנוער האמריקאית.

וולאס למד תואר ראשון באנגלית ובפילוסופיה, והתמחה בלוגיקה מודלית ומתמטיקה. על עבודת הגמר שלו בפילוסופיה זכה בפרס ע"ש גייל קנדי. עבודת הגמר שלו באנגלית הפכה מאוחר יותר לרומן הראשון שפרסם, "The Broom of the System". בשנת 1985 סיים את לימודיו בהצטיינות, ובשנת 1987 סיים את התואר השני בכתיבה יוצרת, באוניברסיטת אריזונה. בשנים שלאחר מכן לימד כתיבה יוצרת באוניברסיטאות ובקולג'ים שונים בבוסטון, אילינוי, ובלוס אנג'לס.

בשנת 1989, כשעבר מאריזונה לבוסטון, שקע בדיכאון ובדחפים אובדניים ובעקבות כך אושפז לטיפול פסיכיאטרי, והחל ליטול תרופה נוגדת דיכאון ששמרה על איזונו הנפשי בשנים הבאות. ביוני 2008 ניסה וולאס לשים קץ לחייו. בעקבות כך אושפז שוב בבית חולים פסיכיאטרי וקיבל טיפולים בנזעי חשמל. ב-12 בספטמבר יצאה אשתו מן הבית למספר שעות והשאירה את וולאס לבדו. כשחזרה בלילה גילתה כי התאבד.

==יצירתו==
המוות והפחד הקיומי הם נוכחים קבועים ביצירתו של וולאס. עם זאת, כתיבתו מאופיינת בהומור חריף ומיוחד ובתפיסת עולם עמוקה ובסיסית של חמלה.
הוא מציג ביצירותיו התבוננות חודרת ומעמיקה על החיים המודרניים המערביים בכלל ועל החברה האמריקאית בפרט. בתוך מצבי קיצון של ניכור הוא מציג את הרגש העז, את החום האנושי ואת הכמיהה להכלה.

בראיונות עמו ציין וולאס את סרטו של דייוויד לינץ' קטיפה כחולה מ-1986 כסרט מכונן שהשפיע עליו השפעה מכרעת. כמו כן סיפר על הערצתו לסופר ג'ון בארת ועל השתחררותו מהשפעתו של בארת מאוחר יותר. וולאס דיבר בהערכה על הסופר דון דלילו ועל כתביו המוקדמים של ג'ון אפדייק.

יצירתו אופיינה לעיתים כפוסט-פוסטמודרנית וכחלק ממגמת "הכּנוּת החדשה" (New Sincerity).

===כתביו===
רומנים
* The Broom of the System - 1987
* Infinite Jest - 1996
* The Pale King - 2011 (רומן לא גמור שנמצא בעיזבונו לאחר מותו).

סיפורים קצרים
* Girl with Curious Hair - 1989
* 1999 - ראיונות קצרים עם גברים נתעבים
* Oblivion - 2004

מסות ועיון
* Signifying Rappers: Rap and Race In the Urban Present 1990, בשיתוף עם Mark Costello
* 1997 - A Supposedly Fun Thing I'll Never Do Again
* 2000 - Up, Simba!
* 2003 - Everything and More: A Compact History of Infinity
* 2005 - Consider the Lobster
* 2009 - This Is Water: Some Thoughts, Delivered on a Significant Occasion, about Living a Compassionate Life (ראה אור לאחר מותו).

===תרגומים לעברית===
*ילדה עם שיער מוזר, ספרית פועלים, 2011. תרגום סיפורים: אלינוער ברגר, תרגום מסות: אסף גברון. בחרה, ערכה והוסיפה אחרית דבר: נגה אלבלך.
*משהו כיפי לכאורה שלא אחזור עליו לעולם, הוצאת הקיבוץ המאוחד - ספרית פועלים, 2012. תרגום: אלינוער ברגר. עורכת הספר: נגה אלבלך, בשיתוף עם דבי אילון.
*ראיונות קצרים עם גברים נתעבים, ספרית פועלים, 2013. תרגום: אלינוער ברגר. עריכה: נגה אלבלך.
*אקספרס הדיבור הישיר, ספרית פועלים, 2015. תרגום: דבי אילון. עריכה: נגה אלבלך. בחירת המאמרים: נגה אלבלך ודבי אילון.
*מיסטר סקווישי, ספרית פועלים, 2016. תרגום: אלינוער ברגר. עריכה: נגה אלבלך. אחרית דבר: נגה אלבלך.
*אלו הם מים, ספרית פועלים, 2017. תרגום: אסף גברון.
* טבעו של הכיף, תרגמה דבי אילון, ספרית פועלים, 2018.
* מהתלה אינסופית, תרגמה מאנגלית: מיכל ספיר, עורכת התרגום: דבי אילון. הוצאת הקיבוץ המאוחד, 2023

===קטעים מתוך ספריו שראו אור בעברית===
* ניאון ותיק וטוב מתוך הספר 'ילדה עם שיער מוזר', באתר הקיבוץ המאוחד
* אלו הם מים מתוך הספר 'ילדה עם שיער מוזר', באתר כלכליסט
* קחו בחשבון את הלובסטר, קטע מהמאמר המלא, מתוך הספר 'ילדה עם שיער מוזר', באתר כלכליסט
* מסע תענוגות לכאורה, קטע מתוך הספר 'משהו כיפי לכאורה שלא אחזור עליו לעולם', באתר כלכליסט

==קישורים חיצוניים==

* [https://www.kibutz-poalim.co.il/AllResults?bskeyword=%D7%93%D7%99%D7%95%D7%95%D7%99%D7%93%20%D7%A4%D7%95%D7%A1%D7%98%D7%A8%20%D7%95%D7%95%D7%90%D7%9C%D7%90%D7%A1 ספרי וולאס בעברית].
* [https://web.archive.org/web/20110116161935/http://www.hrc.utexas.edu/press/releases/2010/dfw/ ארכיון דייוויד פוסטר וולאס באוניברסיטת טקסס באוסטין].
* 
* [http://freakam.wordpress.com/2010/10/23/%D7%99%D7%9C%D7%93%D7%94-%D7%A2%D7%9D-%D7%A9%D7%99%D7%A2%D7%A8-%D7%9E%D7%95%D7%96%D7%A8-%D7%93%D7%99%D7%95%D7%95%D7%99%D7%93-%D7%A4%D7%95%D7%A1%D7%98%D7%A8-%D7%95%D7%95%D7%90%D7%9C%D7%90%D7%A1/ ריאיון עם נגה אלבלך, עורכת הספר ילדה עם שיער מוזר בבלוג פריק - מגזין אלטרנטיבי], 23 באוקטובר 2010.
* [http://freakam.wordpress.com/2010/03/14/188/ על דייוויד פוסטר וולאס בבלוג פריק].
* [http://www.youtube.com/watch?v=mLPStHVi0SI ריאיון עם וולאס בתוכניתו של צ'רלי רוז].
* נגה אלבלך, [http://www.kibutz-poalim.co.il/htmls/%D7%90%D7%97%D7%A8%D7%99%D7%AA_%D7%93%D7%91%D7%A8 אחרית הדבר לספר ילדה עם שיער מוזר, ספרית פועלים, 2011.] 
* אריק גלסנר, [https://arikglasner.wordpress.com/2014/03/27/%D7%94%D7%A2%D7%A8%D7%94-%D7%90%D7%A8%D7%95%D7%9B%D7%94-%D7%A2%D7%9C-%D7%90%D7%9E%D7%A0%D7%95%D7%AA-%D7%94%D7%A1%D7%99%D7%A4%D7%95%D7%A8-%D7%A9%D7%9C-%D7%93%D7%99%D7%95%D7%95%D7%99%D7%93-%D7%A4/ הערה (ארוכה) על אמנות הסיפור של דייוויד פוסטר וואלאס], באתר "מבקר חופשי", 27 במרץ 2014
* 
* אריק גלסנר, [http://arikglasner.wordpress.com/2011/03/19/%d7%a2%d7%9c-%d7%99%d7%9c%d7%93%d7%94-%d7%a2%d7%9d-%d7%a9%d7%99%d7%a2%d7%a8-%d7%9e%d7%95%d7%96%d7%a8-%d7%a9%d7%9c-%d7%93%d7%99%d7%99%d7%95%d7%99%d7%93-%d7%a4%d7%95%d7%a1%d7%98%d7%a8-%d7%95%d7%95/ על ילדה עם שיער מוזר], התפרסם במעריב, 18 במרץ 2011.
* 
* 
* אריק גלסנר, [http://arikglasner.wordpress.com/2012/09/04/%D7%A2%D7%9C-%D7%9E%D7%A9%D7%94%D7%95-%D7%9B%D7%99%D7%A4%D7%99-%D7%9C%D7%9B%D7%90%D7%95%D7%A8%D7%94-%D7%A9%D7%9C%D7%90-%D7%90%D7%97%D7%96%D7%95%D7%A8-%D7%A2%D7%9C%D7%99%D7%95-%D7%9C%D7%A2%D7%95/ על "משהו כיפי לכאורה שלא אחזור עליו לעולם", של דייוויד פוסטר וואלאס], פורסם במדור לספרות ב"7 לילות" של "ידיעות אחרונות", 4 בספטמבר 2012
* 
* אריק גלסנר, [https://arikglasner.wordpress.com/2013/10/11/%D7%A2%D7%9C-%D7%A8%D7%90%D7%99%D7%95%D7%A0%D7%95%D7%AA-%D7%A7%D7%A6%D7%A8%D7%99%D7%9D-%D7%A2%D7%9D-%D7%92%D7%91%D7%A8%D7%99%D7%9D-%D7%A0%D7%AA%D7%A2%D7%91%D7%99%D7%9D-%D7%A9%D7%9C-%D7%93%D7%99/ על "ראיונות קצרים עם גברים נתעבים"], המדור לספרות ב"7 לילות" של "ידיעות אחרונות", 11 באוקטובר 2013
* 
* נגה אלבלך, [https://web.archive.org/web/20120918185038/http://ideas.calcalist.co.il/?p=818 "הרציונל שפונה אל הלב"], באתר כלכליסט, 12 בספטמבר 2012.
* 
* 
* דוד הדר, [http://mirpeset-tlv.com/5126 על הביוגרפיה של דייוויד פוסטר וואלאס], מגזין "מרפסת", 9 ביולי 2014
* 
* 
* 
* 
* 
* 

==הערות שוליים==

קטגוריה:סופרים אמריקאים
קטגוריה:מסאים אמריקאים
קטגוריה:מתאבדים: סופרים
קטגוריה:מתאבדים אמריקאים
קטגוריה:עמיתי מקארתור
קטגוריה:זוכי פרס לנן: סיפורת
קטגוריה:מתמודדים עם מגבלה נפשית: אמריקאים
קטגוריה:בוגרי אוניברסיטת אריזונה
קטגוריה:בוגרי אוניברסיטת הרווארד
קטגוריה:סגל מכללת אמרסון
קטגוריה:אמריקאים שנולדו ב-1962
קטגוריה:אמריקאים שנפטרו ב-2008